# Kiss of the Spider Woman (musical)

Kiss of the Spider Woman és un musical amb música de John Kander, lletres de Fred Ebb i llibret de Terrence McNally. Està basat en la novel·la El Beso de la Mujer Araña, de Manuel Puig. S'ha representat tant al West End londinenc (1992) com a Broadway (1993), guanyant el Premi Tony a el 1993.

## Argument

Luis Alberto Molina, un dissenyador d'aparadors homosexual, està tancat a la presó en un país sud-americà qualsevol, complint el seu tercer any d'una pena de 8 anys de reclusió per corrompre un menor. Viu en un món de fantasia per esvair-se de la vida presidiària, la tortura, les pors i les humiliacions. Fantaseja sobretot sobre pel·lícules, particularment sobre Aurora, una diva vampiresa. L'estima en tots els papers, però un l'espanta: la Dona Aranya, que mata amb el seu petó.
Un dia, arriba un nou pres a la seva cel·la: Valentín Arregui Paz, un revolucionari marxista, en un mal estat de salut després d'haver estat torturat. Molina en té cura d'ell, i li parla sobre Aurora. Però Valentin no pot suportar a Molina i les seves fantasies teatrals, i dibuixa una línia a terra per aturar a Molina i que no se li apropi. Però Molina continua xerrant, sovint per amagar els crits i els plors dels presoners torturats. Finalment, Valentín explica que està enamorat d'una noia anomenada Marta. De nou, Valentin és torturat, i de nou Molina el cura. En la seva fantasia, Aurora està al seu costat, ajudant-lo.
El director de la presó anuncia a Molina que la seva mare està molt malalta i que, per tant, Molina podrà veure-la. Això no obstant, la condició és que ha de dir el nom de la xicota de Valentín.
Molina explica a Valentin el seu amor: un cambrer anomenat Gabriel. Només poc després, Molina té al·lucinacions i cau després de saber que ha pres menjar enverinat destinat a Valentin. És portat a l'hospital, on en la seva fantasia, parla amb Aurora i amb la seva Mare. Quan Molina torna a la cel·la, Valentin comença a patir els mateixos símptomes, també provinents del menjar enverinat. Molina tem que Valentin hagi pres alguna substància que el faci parlar i el protegeix de ser portat a l'hospital. Mentre que Molina el cuida, Valentin li demana que li parli sobre les seves pel·lícules. Molina està molt content de fer-ho, i Valentin també comparteix les seves fantasies i esperances amb Molina.
El director de la presó permet a Molina parlar amb la seva mare una breu estona, i de tornada anuncia a Valentin que l'endemà el deixaran anar per bona conducta. Valentin li deman que faci una trucada de telèfon per ell. Molina refusa fer-ho en un inici, però Valentín sap com persuadir al seu company de cel·la.
Molina queda lliure, però torna a ser empresonat, molt ferit després de d'haver estat torturat. L'han agafat mentre que trucava per telèfon, però es nega a dir a qui ha trucat. El director treu una pistola, amenaçant de matar-lo si no parla. Molina només confessa el seu amor cap a Valentin, i és assassinat. Finalment, Aurora va cap a ell i li dona el seu petó mortal.

## Cançons

| I Acte Prologue - Spider Woman i Presoners Her Name Is Aurora - Molina, Aurora, Homes d'Aurora i Presoners Over the Wall - Presoners And the Moon grows dimmer - Aurora Bluebloods - Molina Dressing Them Up / I Draw the Line - Molina i Valentín Dear One - Mare de Molina, Marta, Valentín i Molina Over the Wall II - Presoners, Molina i Valentín Where You Are - Aurora, Homes d'Aurora i Presoners Over the Wall III -- Marta - Valentín i Presoners Come - Spider Woman I Do Miracles - Aurora i Marta Gabriel's Letter / My First Woman - Gabriel i Valentín Morphine Tango - Orderlies You Could Never Shame Me - Mare de Molina A Visit - Spider Woman i Molina She's a Woman - Molina Gimme Love - Aurora, Molina i Homes d'Aurora | Act II Russian Movie / Good Times - Aurora, Molina i Valentín The Day After That - Valentín i Famílies dels Desapareguts Mama, It's Me - Molina Anything for Him - Spider Woman, Molina i Valentín Kiss of the Spiderwoman - Spider Woman Over the Wall IV -- Lucky Molina - Warden i Presoners Only in the Movies -- His name was Molina - Molina i the People in His Life |

## Produccions

El 1992 es realitzà un taller a la Universitat de Nova York a Purchase. El productor, Garth Drabinsky, es veié involucrat, i la seva companyia produí l'espectacle a Toronto.

## Produccions

Kiss of the Spider Woman s'estrenà al West End londinenc el 20 d'octubre de 1992, representant-se en 390 funcions. Dirigida per Harold Prince i amb coreografia de Rob Marshall, era protagonitzada per Brent Carver com Molina, Anthony Crivello com Valentin, i Chita Rivera com Spider Woman/Aurora. La producció guanyà el Premi Evening Standard a Millor Musical.
El 3 de maig de 1993 s'estrenà al Broadhurst Theatre de Broadway, tancant l'1 de juliol de 1995, després de 904 funcions. Dirigida per Harold Prince i coreografiada per Vincent Paterson i Rob Marshall, el repartiment incloïa a Brent Carver, Anthony Crivello i Chita Rivera repetint els seus papers, així com Merle Louise i Kristy Carnahan. Carver, Crivello, i Rivera van guanyar el Premi Tony per les seves interpretacions. Entre els seus substituts estan Brian Stokes Mitchell (Valentin), Howard McGillin i Jeff Hyslop (Molina); i, com Aurora: Maria Conchita Alonso, Vanessa L. Williams, i Carol Lawrence.
L'estrena a Buenos Aires tingué lloc al Teatre Lola Membrives el 2 de maig de 1995. Dirigida de nou per Harold Prince, el repartiment incloïa a Valeria Lynch al paper titular, Juan Darthes i a Anibal Silveyra. Va ser traduïda al castellà per Pedro Orgambide i Alberto Favero.
Entre abril i maig del 2007 va tenir lloc un revival al Donmar Warehouse de Londres, amb Will Keen (Molina) i Rupert Evans (Valentin).

## Premis i nominacions
### Producció Original de Londres

| Any | Premi | Categoria | Nominat | Resultat |
| 1993 | Premi Laurence Olivier | Millor Musical | Millor Musical | nominat |
| 1993 | Premi Laurence Olivier | Millor Actor de Musical | Brent Carver | nominat |
| 1993 | Premi Laurence Olivier | Millor Director | Harold Prince | nominat |
| 1993 | Premi Laurence Olivier | Millor Escenografia | Jerome Sirlin | nominat |
| 1993 | Premi Laurence Olivier | Millor Il·luminació | Howell Binkley | GUANYADOR |

### Producció original de Broadway

| Any | Premi | Categoria | Nominat | Resultat |
| 1993 | Premi Tony | Millor Musical | Millor Musical | GUANYADOR |
| 1993 | Premi Tony | Millor Llibret de Musical | Terrence McNally | GUANYADOR |
| 1993 | Premi Tony | Millor Banda Sonora | John Kander i Fred Ebb | GUANYADOR |
| 1993 | Premi Tony | Millor Actor Protagonista de Musical | Brent Carver | GUANYADOR |
| 1993 | Premi Tony | Millor Actor Protagonista de Musical | Stephen Douglass | nominat |
| 1993 | Premi Tony | Millor Actriu Protagonista de Musical | Chita Rivera | GUANYADORA |
| 1993 | Premi Tony | Millor Actor de Repartiment de Musical | Anthony Crivello | GUANYADOR |
| 1993 | Premi Tony | Millor Direcció de Musical | Harold Prince | nominat |
| 1993 | Premi Tony | Millor Coreografia | Vincent Paterson i Rob Marshall | nominat |
| 1993 | Premi Tony | Millor Escenografia | Jerome Sirlin | nominat |
| 1993 | Premi Tony | Millor Vestuari | Florence Klotz | GUANYADOR |
| 1993 | Premi Tony | Millor Il·luminació | Howell Binkley | nominat |
| 1993 | Premi Drama Desk | Musical Més Destacat | Musical Més Destacat | GUANYADOR |
| 1993 | Premi Drama Desk | Actor Més Destacat en un Musical | Brent Carver | GUANYADOR |
| 1993 | Premi Drama Desk | Actriu Més Destacada en un Musical | Chita Rivera | GUANYADORA |
| 1993 | Premi Drama Desk | Música Més Destacada | John Kander | nominat |
| 1993 | Premi Drama Desk | Escenografia Més Destacada | Jerome Sirlin | nominat |
| 1993 | Premi Drama Desk | Vestuari Més Destacat | Florence Klotz | nominat |
| 1993 | Premi del New York Drama Critics' Circle | Millor Musical | Millor Musical | GUANYADOR |

## Referències

* ↑ Atkey, Mel. Broadway North: The Dream of a Canadian Musical Theatre (2006), page 220, Natural Heritage/Natural History, Inc., ISBN 1-897045-08-5
* ↑ 'Kiss of the Spider Woman' listingbroadwayworld.com
* ↑ 'Kiss of the Spider Woman' listinglondontheatre.co.uk

## Enllaços externs

* Kiss of the Spider Woman a imdb.com
* The Guide to Musical Theatre - Plot summary, production photographs Kiss of the Spider Woman